Spookasem deur Jan v.d. Merwe | Bydraes | Woes - Kreatiewe platform vir Afrikaans
Datum gepubliseer: 23 Sep 2015
Ek vertel vir julle soos wat my kollega, Gerrit, wat tans in my kaia woon, dit aan my vertel het. Ek het voorheen saam met hom 'n huis gedeel wat hy gehuur het. Daar het ek vir Bella, van wie ek julle al vertel het, ontmoet. Dalk moet ek later 'n gorrelstuk oor altwee gevalle skryf. Hierdie besoek aan hom was egter en baie beslis nie Bella gewees nie.
Iets het my wakker gemaak.
Ek kan niks sien nie want dis piknag donker in die kaia.
Stadig sit ek regop in my bed.
'n Yswindjie waai meteens deur die kaia, alhoewel die enigste deur en al die vensters toe is.
Dan hoor ek dit sommer hier vlak langs die bed...
hortende, snakkende asemhaling.
In die donker sien ek 'n beweging
'n skimgedaante wat hardloop!
Ek soek die hele kaia deur maar kry niks.
Nie dat iets of iemand juis in hierdie "reuse" plek kan wegkruip nie.
Skaars is my lig af...
weer daardie hortende asemhaling
en die skimgedaante voor my bed.
"Here oom Jan, hoe het jy oorleef toe jy nog in die kaia gebly het?" vra Gerrit, wat nou tydelik in my kaia woon, terwyl ek in die huis bly. "Ek maak omtrent nie meer 'n oog toe in die nag nie. Omtrent elke nag hoor ek daai asemhaling en sien 'n gedaante hardloop." "Nee wat Gerrit, niks het my ooit gepla nie, behalwe die rotte wat net sommige nagte mal gegaan het in die plafon, gevold deur 'n harde slag so af en toe. Seker maar 'n kat wat hulle wou vang."
'n Rilling loop stadig teen my rugstring af. Die kaia het 'n plat dak. Platter as plat. Die plafon is letterlik net aan 'n dun balkie aan die daksinke vas geskroef. Skaars plek vir 'n rot. Wat is die kanse dat 'n kat daar kon inkom??
Dit klink soos 'n spookstorie! whaaaaaaaaa
3 jaar 9 maande 3 weke 6 dae oud
Nee wat ek dink Gerrit moet minder spookstories kyk op tv... jaag die goed weg mag! dan ditto ek ook vir Corina
3 jaar 10 maande 7 ure oud
Nou daar het jy dit! Klink my die dak is te laag en te plat, nou hoor die knaap homself.
En die weghardloop skaduwee dan?
Seker maar sy skaduwee wat oorhaastig was. Myne sou beslis gewees het!
3 jaar 10 maande 11 ure oud
Ons gaan jou nog die spokeboer noem brrrrrrrr bly ek bly nie daar by jou nie
3 jaar 10 maande 16 ure oud
. . . ek dink regtig daar is iemand wat julle net wil skrikmaak met (goël)toertjies. Moet géén erkenning gee aan enige van hierdie goed se 'mag' nie. Hulle gebruik en misbruik die mens se vrees vir dié dinge.
3 jaar 10 maande 20 ure oud